1) Serviciul Public Comunitar pentru Eliberarea şi Evidenţa Paşapoartelor Simple are ca atribuţie principală eliberarea şi evidenţa paşapoartelor simple.Serviciul este condus de un şef de serviciu în subordinea prefectului şi a subprefectului.
2)  Serviciul îndeplineşte următoarele atribuţii:

* soluţionează cererile pentru eliberarea paşapoartelor simple, în conformitate cu prevederile legii;
* colaborează cu serviciile publice comunitare locale de evidenţă a persoanelor pentru asigurarea eliberării paşapoartelor simple, în sistem de ghişeu unic;
* administrează şi gestionează registrul judeţean de evidenţă a paşapoartelor simple şi valorifică datele cuprinse în acesta;
* asigură furnizarea permanent, în cadrul Sistemului naţional informatic de evidenţă a persoanelor, a informaţiilor necesare actualizării Registrului naţional de evidenţă a paşapoartelor simple;
* asigură înscrierea de menţiuni în paşapoartele simple, în condiţiile legii;
* organizează la nivelul judeţului gestionarea şi controlul eliberării paşapoartelor simple;
* asigură soluţionarea contestaţiilor depuse la serviciul public comunitar pentru eliberarea şi evidenţa paşapoartelor simple;
* regulamentul propriu de organizare şi funcţionare a serviciul public comunitar pentru eliberarea şi evidenţa paşapoartelor simple va fi vizat de subprefectul care coordonează activitatea  acestui serviciu şi va fi aprobat de prefect;
* completarea sarcinilor menţionate se face prin regulamentul propriu de organizare şi  funcţionare a serviciului public comunitar.